आज तक आपने ऐसे कई लोगों के बारे में पढ़ा होगा, जिसकी लाइफ सोशल साइट की वजह से पूरी तरह बदल गई। ऐसा ही कुछ हुआ 26 साल के पॉल मूर के साथ। एक म्यूजिक फेस्ट में क्लिक हुई पॉल की इस फोटो ने उसकी पूरी लाइफ बदल कर रख दी। खूब उड़ा था पॉल का मजाक...
ऑस्ट्रेलिया के फ्यूचर म्यूजिक फेस्ट में पॉल अपने दोस्तों के साथ एन्जॉय कर रहे थे। इसी दौरान किसी ने उनकी शर्टलेस फोटो खींचकर इंटरनेट पर अपलोड कर दिया था। देखते ही देखते इस फोटो को लाखों शेयर और लाइक्स मिल गए थे। इस फोटो का इंटरनेट पर काफी मजाक उड़ाया गया था। किसी ने उन्हें व्हेल तो किसी ने उन्हें मार देने के लिए कहा। उनका वजन 127 किलो था। हफ्ते में 5 दिन ड्रिंक करने वाले पॉल को इंटरनेट पर अपना मजाक उड़ता देख काफी बुरा लगा। लेकिन उन्होंने इस बात से सबक लेकर खुद को बदलने का फैसला किया।
ऐसे बदली अपनी लाइफ
पॉल ने इस घटना के बाद अपनी लाइफस्टाइल पूरी तरह बदल ली। उन्होंने हफ्ते में 3 दिन जिम जाना शुरू किया। बाहर का खाना खाने की जगह घर पर ही अपने लिए कुकिंग करने लगे। इतना ही नहीं, उन्होंने नाईटआउट और शराब को भी कम कर दिया। कुछ ही समय में उन्होंने 45 किलो वजन कम कर लिया। अब वो अपनी लाइफ से काफी खुश हैं।
एक फोटो ने सब कुछ बदल दिया
पॉल के मुताबिक, उनके कई दोस्त पहले भी उनके मोटापे का मजाक उड़ाते थे। लेकिन उन्हें कभी कोई फर्क नहीं पड़ा। लेकिन जब उन्होंने इंटरनेट पर वायरल होती अपनी फोटो पर आने वाले कमेंट्स पढ़े, तो उन्हें काफी शर्म महसूस हुई। इसी कारण से उन्होंने खुद को इतना बदल दिया।
आगे की स्लाइड्स में देखिए कैसे बदली पॉल की लाइफ...
hin_Deva hin_Deva hin_Deva hin_Deva hin_Deva hin_Deva hin_Deva